MUNICIPIUL CRAIOVA
CONSILIUL LOCAL AL MUNICIPIULUI CRAIOVA



                                                                     
HOTĂRÂREA NR. 523
         Consiliul Local al Municipiului Craiova, întrunit în şedinţa ordinară din data de 26.11.2009.

        Având în vedere raportul nr.143175/2009 întocmit de Direcţia Urbanism şi Amenajarea Teritoriului prin care se propune concesionarea prin negociere directă a unui teren aparţinând domeniului privat al municipiului Craiova, în vederea extinderii imobilului cu destinaţia de spaţiu comercial „Cofetăria Parc”, situat în municipiul Craiova, str. Calea Unirii, nr.198-200, bl. 36A – bl.37A şi rapoartele comisiilor de specialitate ale Consiliului Local al Municipiului Craiova nr.366, 368, 369, 370, 372/2009;


În conformitate cu prevederile Legii nr.50/1991, republicată, privind autorizarea executării lucrărilor de construcţii, modificată şi completată de Legea nr.376/2006, Ordinului nr.1430/2005 al Ministerului Transporturilor, Construcţiilor şi Turismului, Legii nr.350/2001 privind amenajarea teritoriului şi urbanismului, modificată şi completată prin Legea nr.242/2009 şi Legii nr.7/1996 privind cadastrul şi publicitatea imobiliară;


 În temeiul art.36 alin.2 lit.c coroborat cu alin.5 lit.b, art.45 alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:
Art.1. Se aprobă  concesionarea prin negociere directă, către S.C. COFETĂRIA PARC S.R.L., pe o perioadă  de 49 de ani, a unui teren aparţinând domeniului privat al municipiului Craiova, în suprafaţă de 48,00 mp., în vederea extinderii spaţiului comercial, situat în municipiul Craiova, str. Calea Unirii, nr.198-200, bl. 36A – bl.37A, identificat conform anexei care face parte integrantă la prezenta hotărâre.
Art.2.
Valoarea  redevenţei aferente terenului concesionat potrivit art.1 din prezenta hotărâre, va fi stabilită prin raport de evaluare care va fi supus aprobării Consiliului Local al Municipiului Craiova.
Art.3. Se împuterniceşte Primarul Municipiului Craiova să semneze contractul de concesiune şi să îndeplinească condiţiile de publicitate imobiliară prevăzute de lege.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism şi Amenajarea Teritoriului, Direcţia Patrimoniu, Direcţia Economico – Financiară şi S.C. COFETĂRIA PARC S.R.L., vor aduce la îndeplinire prevederile prezentei hotărâri.
PREŞEDINTE DE ŞEDINŢĂ,                                        CONTRASEMNEAZĂ,
                                                                                                     SECRETAR,

           Marian VASILE                                                      Nicoleta MIULESCU

